Eiendomsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Avgrenset mva-kontroll på 3. termin.
* 5 nye luftegårder under oppføring.
* Foreløpig vurdering fra Jostein Sageie av overgangskurvene i løpsbanen.
* Lasse Dahlberg er ansatt som kokk i hel stilling i Momarken Spiserier AS. Skal arbeide aktivt for å skaffe arrangementer utenom travstevner lagt til Momarken samt ha ansvaret for kafeen på Askimtorget
* Kjell Danielsen engasjeres som vikar i Sven Mørks sykefravær.

Orienteringen med kommentarer ble tatt til etterretning.

Regnskapsrapport pr august.

Regnskapsrapport med kommentarer var forhåndsutsendt og ble gjennomgått av daglig leder. Pr august er vi nær resultatbudsjett – før Momarkenfestivalen. En oversikt over større prosjekter i Travbanen i år ble utdelt. Det er utført utbyggings- og vedlikeholdsprosjekter for mer enn 2 mill. kr i år. Rapporten med kommentarer ble tatt til etterretning.

Momarkenfestivalen.

Det ble orientert om etterarbeid som daglig leder gjennomfører i samarbeide med Ida Marie Ruud, ØLS og prosjektleder for å redusere underskuddet på festivalen.

Styret mente at endring/tilpasning av festivalkonseptet må vurderes grundig, kanskje er det nødvendig å gjennomføre en markedsundersøkelse. Styret konkluderte derfor med at det ikke er mulig å ta stilling til eventuell ny festival i 2015 på nåværende tidspunkt.

Aksjeoverdragelse.

Overdragelse av aksje nr. 9 fra avdøde Jens Chr. Platou til Miriam Aud Viggen ble enstemmig godkjent.

Eventuelt.

Ingen saker ble tatt opp.